**TIRGUS IZPĒTES NOTEIKUMU PROJEKTS**

*Apmācību programmas „Pilngadīgu personu ar garīga rakstura traucējumiem sagatavošana pārejai uz dzīvi sabiedrībā” izstrādei*

1. **PASŪTĪTĀJI**
   1. **Tirgus izpētes veicējs**

|  |  |
| --- | --- |
| Pasūtītājs | Kurzemes plānošanas reģions |
| Juridiskā adrese | Avotu iela 12, Saldus, LV-3801 |
| Reģistrācijas Nr. | 90002183562 |
| Kontakti | Birojs: Valguma iela 4a, Rīga, LV-1048 |
| Kontaktpersona |  |

* 1. **Pasūtītāji, kuru vārdā un uzdevumā tiek rīkota tirgus izpēte** 
     1. Kurzemes plānošanas reģions;
     2. Latgales plānošanas reģions;
     3. Rīgas plānošanas reģions;
     4. Vidzemes plānošanas reģions;
     5. Zemgales plānošanas reģions.

1. **PAKALPOJUMS**
   1. Iepirkuma priekšmets ir apmācību programmas „Pilngadīgu personu ar garīga rakstura traucējumiem (turpmāk - GRT) sagatavošana pārejai uz dzīvi sabiedrībā” un mācību materiālu izstrāde (turpmāk – Iepirkuma priekšmets).
   2. Iepirkuma priekšmets ir aprakstīts tirgus izpētes noteikumu (turpmāk – noteikumi) 1.pielikumā „Tehniskā specifikācija”.
   3. Iepirkuma priekšmets tiek finansēts no šādu projektu līdzekļiem:
      1. Projekts “Atver sirdi Zemgalē”, projekta Nr. 9.2.2.1./15/I/001;
      2. Projekts “Deinstitucionalizācija un sociālie pakalpojumi personām ar invaliditāti un bērniem”, projekta Nr. 9.2.2.1/15/I/002;
      3. Projekts “Vidzeme iekļauj”, projekta Nr. 9.2.2.1/15/I/003;
      4. Projekts “Kurzeme visiem”, projekta Nr. 9.2.2.1./15/I/004;
      5. Projekts “Deinstitucionalizācijas pasākumu īstenošana Latgales reģionā”, projekta Nr.**9.2.2.1./15/I/005.**
   4. Pakalpojuma sniegšanas termiņš: atbilstoši noteikumu 1. pielikumā norādītajam.
2. **PIEDĀVĀJUMA IZVĒLES KRITĒRIJS**
   1. Piedāvājuma izvēles kritērijs ir **saimnieciski visizdevīgākais piedāvājums, ko noteiks pēc šādiem kritērijiem:**

|  |  |  |  |
| --- | --- | --- | --- |
| **Kritērija apzīmējums** | **Kritērijs** | **Maksimālais punktu skaits** | **Punktu piešķiršanas metodika** |
| **K 1** | *Apmācību programmas izstrādes cena* | **30** | **Piedāvājums ar zemāko cenu iegūst maksimālo punktu skaitu (30 punktus), pārējo pretendentu punktu skaits matemātiski tiek aprēķināts pēc formulas:**  **K 1 = C1.zem./ C1.pied. x N,**  **kur:**  **C1.zem. = viszemākā piedāvātā cena bez PVN, EUR;**  **C1.pied.= vērtējamā piedāvātā cena bez PVN, EUR;**  **N = kritērija maksimālā skaitliskā vērtība, punkti – 30 punkti.** |
| **K 2** | *Mācību materiālu izstrādes cena* | **20** | **Piedāvājums ar zemāko cenu iegūst maksimālo punktu skaitu (20 punktus), pārējo pretendentu punktu skaits matemātiski tiek aprēķināts pēc formulas:**  **K 2 = C2.zem./ C2.pied. x N,**  **kur:**  **C2.zem. = viszemākā piedāvātā cena bez PVN, EUR;**  **C2.pied.= vērtējamā piedāvātā cena bez PVN, EUR;**  **N = kritērija maksimālā skaitliskā vērtība, punkti – 20 punkti.** |
| **K 3** | *Līguma izpildē iesaistīto speciālistu kvalifikācija un pieredze* | **10** |  |
| **K 3.1.** | *Pieaugušo izglītības speciālista kvalifikācija un pieredze* | **5** |  |
|  |  | **5** | Piedāvātajam speciālistam ir augstākā izglītība pedagoģijā, izglītībā vai izglītības vadībā un iepriekšējo trīs gadu laikā (2016., 2017., 2018. vai 2019. gadā līdz piedāvājuma iesniegšanai) ir pieredze vismaz vienas izglītības vai tālākizglītības programmas vai mācību priekšmeta vai kursa programmas izstrādē vai īstenošanā pieaugušajiem; |
|  | **3** | Piedāvātajam speciālistam ir augstākā izglītība pedagoģijā, izglītībā vai izglītības vadībā un pieredze vismaz vienas izglītības vai tālākizglītības programmas vai mācību priekšmeta vai kursa programmas izstrādē vai īstenošanā; |
|  |  | **1** | Piedāvātajam speciālistam ir augstākā izglītība pedagoģijā, izglītībā vai izglītības vadībā; |
|  | **0** | Pieaugušo izglītības speciālista kvalifikācija un **pieredze neatbilst nevienam no iepriekš minētajiem aprakstiem.** |
| **K 3.2.** | *Sociālā darba speciālista kvalifikācija un pieredze* | **5** |  |
|  |  | **5** | Piedāvātajam speciālistam ir augstākā izglītība sociālajā darbā vai karitatīvajā sociālajā darbā un iepriekšējo trīs gadu laikā (2016., 2017., 2018. vai 2019. gadā līdz piedāvājuma iesniegšanai) ir pieredze sociālajā darbā ar personām ar garīga rakstura traucējumiem; |
|  |  | **2** | Piedāvātajam speciālistam ir augstākā izglītība sociālajā darbā vai karitatīvajā sociālajā darbā un iepriekšējo trīs gadu laikā (2016., 2017., 2018. vai 2019. gadā līdz piedāvājuma iesniegšanai) ir pieredze sociālajā darbā; |
|  |  | **0** | Sociālā darba speciālista kvalifikācija un **pieredze neatbilst nevienam no iepriekš minētajiem aprakstiem.** |
| **K 4** | Pretendenta un piedāvāto speciālistu prezentācija | **30** |  |
|  |  | **30** | Prezentācija atbilst iesniegtajam piedāvājumam, paskaidro to, tā pilnībā atklāj pretendenta izpratni par tehniskajā specifikācijā un pretendenta iesniegtajā piedāvājumā definēto apmācību tēmu, mērķi, mērķauditoriju, mācību metožu un mācību materiālu lietderību un pieredzi to izmantošanā. Tiek skaidri un saprotami raksturoti veicamie uzdevumi un sagaidāmie rezultāti, kā arī to sasniegšanas mērīšana. Ir skaidrs, kādi mācību materiāli tiks sagatavoti un kāds būs to saturs. Prertendents plāno izvēlēties inovatīvus mācību paņēmienus un mācību materiālus.  Pretendents/ piesaistītie speciālisti skaidri un saprotami atbild uz tirgus izpētes veicēja un pasūtītāju pārstāvju uzdotajiem jautājumiem, radot tiem pārliecību par pilnīgu tēmas, apmācību mērķa un mērķauditorijas izpratni un spēju sniegt kvalitatīvu pakalpojumu. |
|  |  | **15** | Prezentācija atbilst iesniegtajam piedāvājumam, paskaidro to, atklāj pretendenta izpratni par tehniskajā specifikācijā un pretendenta iesniegtajā piedāvājumā definēto apmācību mērķi, mērķauditoriju, mācību metodes un plānotos mācību materiālus. No sniegtās prezentācijas ir secināms, ka pretendents tikai daļēji izprot apmācību mērķi, piedāvātas mācību metodes un/vai mācību materiāli nav inovatīvi. Pretendents/piesaistītie speciālisti skaidri un saprotami atbild uz tirgus izpētes veicēja un pasūtītāju pārstāvju uzdotajiem jautājumiem, izskaidrojot prezentācijā sniegto informāciju, taču radot tiem priekšstatu, ka kvalitatīva pakalpojuma rezultāta saņemšanā būs nepieciešama būtiska pasūtītāja iesaiste un kompetence. |
|  |  | **5** | Prezentācija atbilst iesniegtajam piedāvājumam, paskaidro to. Prezentācija un piedāvājums, norāda uz to, ka pretendenta izpratne par tehniskajā specifikācijā definēto apmācību tēmu, mērķi un mērķauditoriju ir virspusēja. Norādītas tradicionālas mācību metodes un izstrādājamie mācību materiāli. Mācību materiālu saturs nav definēts, ir tikai vispārīga vīzija. Pretendents/piesaistītie speciālisti sniedz daļējas atbildes uz tirgus izpētes veicēja un pasūtītāju pārstāvju uzdotajiem jautājumiem, demonstrē zināšanu trūkumu par tēmu. |
|  |  | **0** | Pretendenta piedāvājumam un prezentācijai, kas neatbilst nevienam no augstāk minētajiem aprakstiem, tiek piešķirti 0 punkti. |

* 1. **Par saimnieciski visizdevīgāko piedāvājumu Tirgus izpētes veicējs atzīs piedāvājumu, kurš, apkopojot piedāvājumu vērtējumus visos kritērijos, iegūs visaugstāko vērtējumu (punktu skaitu). Katra piedāvājuma iegūto punktu skaitu aprēķina pēc formulas:**

*Piedāvājuma punkti = K 1 kritērijā iegūtie punkti + K 2 kritērijā iegūtie punkti + K 3 kritērijā iegūtie punkti (sastāv no K 3.1. un K 3.2. apakškritēriju punktu summas) + K4 kritērijā iegūtie punkti.*

* 1. Ja Pasūtītājs konstatēs, ka uz visizdevīgāko piedāvājumu pretendē vismaz divi piedāvājumi, kuri ir ar vienādu vērtējumu, tas dos priekšroku tam saimnieciski visizdevīgākajam piedāvājumam, kurš būs ieguvis augstāko novērtējumu kritērijā K 4.

1. **PIEDĀVĀJUMA IESNIEGŠANAS NOTEIKUMI**
   1. Tirgus izpētes veicējs rīko ieinteresēto piegādātāju sanāksmi.
   2. Piedāvājums iesniedzams līdz **\_\_\_\_\_\_\_\_\_\_\_\_\_\_\_\_\_\_,** nosūtot aizpildītu piedāvājuma formu (\_\_. pielikums) un piedāvājumu uz e-pastu: \_\_\_\_\_\_\_\_\_\_\_\_\_\_\_\_.
   3. Pretendents piedāvājumā iekļauj:
      1. Piedāvāto speciālistu kvalifikācijas un pieredzes aprakstu, kvalifikāciju apliecinošu dokumentu kopijas (skenēti dokumentu oriģināli) un pieredzi apliecinošu (piemēram, darba devēja atsauksme, pasūtītāja atsauksme vai cits dokuments) dokumentu kopijas (skenēti dokumentu oriģināli), kā arī speciālistu piekrišanu piedalīties iepirkuma līguma izpildē, ja ar pretendentu šāds līgums tiks noslēgts;
      2. Apmācību programmas un mācību materiālu izstrādes piedāvājumu, kurā aprakstīts kā pretendents plāno izpildīt Tehniskajā specifikācijā noteiktos uzdevumus un aprakstīts:
         1. Apmācību programmas un mācību materiālu izstrādes process;
         2. Apmācību programmas, mācību materiālu izstrādes metodes un apmācību norises vīzija.

**5. PIEDĀVĀJUMA IZVĒRTĒŠANA, LĒMUMA PIEŅEMŠANA UN IEPIRKUMA LĪGUMA SLĒGŠANA**

**5.1. Piedāvājuma izvērtēšanas pamatnoteikumi**

* + 1. Pēc piedāvājumu iesniegšanas termiņa beigām notiks piedāvājumu izskatīšana un izvērtēšana.
    2. Kritērija K 4 izvērtēšanai ir paredzēta pretendenta klātienes prezentācija, kurā pretendents un tā piesaistītie speciālisti Tirgus izpētes veicēja un pasūtītāju pārstāvjiem un piesaistītajiem ekspertiem prezentēs apmācību programmas, mācību materiālu izstrādes procesu un izstrādes metodes, kā arī apmācību norises vīziju. Prezentācija jāsniedz latviešu valodā vai, ja pretendents sniedz prezentāciju svešvalodā, jānodrošina tulkojums uz latviešu valodu. Prezentācijas laikā Tirgus izpētes veicēja un pasūtītāju pārstāvji un piesaistītie eksperti nepieciešamības gadījumā uzdos pretendentam jautājumus par tā piedāvājumu un prezentāciju. Tirgus izpētes veicējs par prezentācijas laiku un vietu paziņos pretendentam vismaz 5 dienas iepriekš. Pretendentam prezentācija latviešu valodā elektroniskā veidā jāiesniedz Tirgus izpētes veicējam prezentācijas dienā.
    3. Tirgus izpētes veicējam, pēc piedāvājumu saņemšanas, ir tiesības veikt sarunas ar pretendentiem. Sarunu gaitā Tirgus izpētes veicējs ir tiesīgs lūgt pretendentus izskaidrot, papildināt un uzlabot piedāvājumus.
    4. Tirgus izpētes veicējam jebkurā brīdī līdz galīgā lēmuma pieņemšanai par tirgus izpētes rezultātiem ir tiesības uzaicināt citus piegādātājus iesniegt piedāvājumus, kā arī uzaicināt viņus uz sarunām.
    5. Tirgus izpētes veicējam ir tiesības sarunas veikt tikai ar tiem pretendentiem, kuru iesniegtie piedāvājumi tehniski vai finansiāli ir potenciāli visizdevīgākie. Tirgus izpētes veicējs ir tiesīgs uzsākt sarunas arī ar pretendentu, ar kuru iepriekš sarunas netika veiktas.
    6. Tirgus izpētes veicējs lūdz pretendentus, ar kuriem notikušas sarunas, apstiprināt savu gala piedāvājumu, ja uzskata, ka ir iegūts tā vajadzībām atbilstošs piedāvājums.
    7. No iesniegtajiem piedāvājumiem tiks izvēlēts saimnieciski visizdevīgākais piedāvājums.
    8. Ja pretendents, kurš ir iesniedzis noteikumu prasībām atbilstošu piedāvājumu, ir atzīts par uzvarētāju tirgus izpētē, nenoslēdz iepirkuma līgumu, Tirgus izpētes veicējam ir tiesības izvēlēties nākamo saimnieciski visizdevīgāko piedāvājumu.

**5.2. Lēmuma pieņemšana un paziņošana**

Triju darbdienu laikā pēc lēmuma pieņemšanas Tirgus izpētes veicējs informē visus pretendentus par tirgus izpētes rezultātiem.

**5.3. Iepirkuma līguma slēgšana**

* + 1. Pasūtītāji slēdz iepirkuma līgumu ar pretendentu, pamatojoties uz Tehnisko specifikāciju, pretendenta iesniegto piedāvājumu, saskaņā ar šādiem noteikumiem, ja Tirgus izpētes veicējs un pretendents sarunās nav vienojušies par citiem noteikumiem:
       1. Piedāvātā pakalpojuma cena bez pievienotās vērtības nodokļa ir nemainīga visā iepirkuma līguma darbības laikā;
       2. Pasūtītāji norēķinās ar izpildītāju 15 dienu laikā no rēķina izrakstīšanas un pieņemšanas – nodošanas akta parakstīšanas dienas;
       3. Pasūtītājam ir tiesības samazināt izpildītājam veicamo maksājumu par pakalpojuma sniegšanu, ja pakalpojums nav bijis nodrošināts atbilstoši Tehniskajai specifikācijai. Pieņemšanas un nodošanas aktā tiek fiksētas atkāpes no Tehniskajā specifikācijā noteiktajām prasībām. Izmaksas tiek aprēķinātas, veicot attiecīgo pakalpojumu sniedzēju cenu aptauju, vai pieaicina nozares lietpratēju, kas var noteikt izmaksu apmēru. Izpildītājs var izteikt iebildumus pret izmaksu apmēru, bet, ja Puses nevar vienoties pasūtītāju noteiktā termiņā par izmaksu apmēru, pasūtītājiem ir tiesības nepieņemt attiecīgos pakalpojumus un neveikt to apmaksu.
       4. Iepirkuma līguma slēgšanas laiks tiks noteikts, pretendentam un pasūtītājiem vienojoties.
    2. Iepirkuma līgumu slēdz 1.2. punktā norādītie pasūtītāji un tirgus izpētes uzvarētājs.

1. pielikums

**TEHNISKĀ SPECIFIKĀCIJA**

1. **Iepirkuma pasūtītājs un pasūtījuma pamats**
   1. **Pasūtītājs/i:** Zemgales plānošanas reģions; Kurzemes plānošanas reģions; Latgales plānošanas reģions, Rīgas plānošanas reģions un Vidzemes plānošanas reģions
   2. Pasūtījuma pamats: 2015. gada 16. jūnija “Darbības programmas "Izaugsme un nodarbinātība" 9.2.2.specifiskā atbalsta mērķa "Palielināt kvalitatīvu institucionālai aprūpei alternatīvu sociālo pakalpojumu dzīvesvietā un ģimeniskai videi pietuvinātu pakalpojumu pieejamību personām ar invaliditāti un bērniem" 9.2.2.1.pasākuma "Deinstitucionalizācija" īstenošanas noteikumi” (turpmāk - MK313) un projektu (“Atver sirdi Zemgalē”, “Deinstitucionalizācija un sociālie pakalpojumi personām ar invaliditāti un bērniem”; “Kurzeme visiem”; “Deinstitucionalizācijas pasākumu īstenošana Latgales reģionā (DI)” un “Vidzeme iekļauj”) ieviešana.
2. **Iepirkuma priekšmets:** apmācību programmas „Pilngadīgu personu ar garīga rakstura traucējumiem (turpmāk - GRT) sagatavošana pārejai uz dzīvi sabiedrībā” un mācību materiālu izstrāde. Apmācību programmai jābūt piemērotai speciālistiem ar un bez priekšzināšanām sociālajā darbā (neatkarīgi no viņu pieredzes un iepriekšējās izglītības vai kvalifikācijas).
3. **Mērķauditorija:** speciālisti, kas piedalās pilngadīgu personu ar GRT sagatavošanā pārejai uz dzīvi sabiedrībā (valsts sociālās aprūpes centru (turpmāk – VSAC) speciālisti un pašvaldību piesaistītie sociālie mentori).
4. **Papildu informācija**
   1. Izstrādājot apmācību programmu un mācību materiālus, jāņem vērā, ka:
5. pilngadīgu personu ar GRT sagatavošanā pārejai uz dzīvi sabiedrībā VSAC speciālistiem ir nepieciešams uzlabot pilngadīgu personu ar GRT pašaprūpes, neatkarības un patstāvīgas dzīves prasmes;
6. pašvaldība piesaistītajiem sociālajiem mentoriem jāveido pilngadīgu personu ar GRT izpratne par dzīvi sabiedrībā, jāsniedz atbalsts, jāpalīdz reālā sabiedrības vidē apgūt ikdienai nepieciešamās prasmes, jārosina attīstīt esošās un jaunas iemaņas.

*VSAC speciālistu pienākumi skatāmi Labklājības ministrijas izstrādātajā 2017.gada 13.jūnija dokumentā - "VADLĪNIJAS sociālās rehabilitācijas pakalpojuma organizēšanai pusceļa mājā personām ar garīga rakstura traucējumiem". Vadlīnijas pieejamas LM mājas lapā:* [*http://www.lm.gov.lv/upload/socialie\_pakalpojumi/vadlin\_reh\_progr\_patstaviga\_dzive\_13062017.pdf*](http://www.lm.gov.lv/upload/socialie_pakalpojumi/vadlin_reh_progr_patstaviga_dzive_13062017.pdf)

* 1. Personu ar GRT sagatavošanas pārejai uz dzīvi sabiedrībā iesaistīto sociālo mentoru uzdevumi un pienākumi ir izstrādes procesā, bet varētu būt, piemēram, šādi:
     1. **Sociālā mentora pamatuzdevums** ir sniegt atbalstu personai ar GRT, kura saņem pakalpojumu VSAC, viņa pārejas posmā no institūcijas uz dzīvi sabiedrībā:

1. veidojot personas ar GRT izpratni par dzīvi sabiedrībā;
2. palīdzot apgūt ikdienai nepieciešamās prasmes reālā sabiedrības vidē,
3. rosinot attīstīt un radīt jaunas iemaņas;
4. sniedzot atbalstu ikdienas situāciju risināšanā, kā resursus izmantojot savas zināšanas un vidē pieejamos resursus;
5. veicot situācijas apzināšanu un sniedzot iespējamo risinājumu,
6. sadarbojoties ar pašu personu ar GRT un/vai tās ģimeni un sociālo dienestu speciālistiem.
   * 1. **Sociālā mentora pienākumi:**
7. veicināt klienta spēju orientēties apkārtējā vidē;
8. sadarboties ar pašvaldības un VSAC sociālā darba speciālistiem, kuri iesaistīti personas ar GRT sagatavošanas procesā pārejai uz dzīvi sabiedrībā;
9. atbalstīt personu ar GRT individuālā atbalsta plānā noteikto uzdevumu izpildē;
10. veicināt personas ar GRT sociālo prasmju apguvi, pilnveidi un uzturēšanu;
11. veicināt personas ar GRT interesi, vēlmi un gribu dzīvot patstāvīgi un pilnvērtīgi;
12. veicināt personas ar GRT līdzdarbību sociālo pakalpojumu izvēlē un saņemšanā;
13. veicināt personas ar GRT iesaisti nodarbinātības un/vai izglītības un/vai brīvā laika pavadīšanas jautājumu risināšanā.
    1. Nepieciešamības gadījumā var tikt organizētas tikšanās ar pasūtītājiem un ieinteresētajām pusēm (piem., LM, NVO, VSAC, pašvaldības) par VSAC speciālistu un sociālo mentoru pienākumiem personu ar GRT sagatavošanā pārejai uz dzīvi sabiedrībā.
14. **Darba uzdevums:** izstrādāt ne mazāk kā 100 h un ne vairāk kā 159 h apmācību programmu “Pilngadīgu personu ar garīga rakstura traucējumiem sagatavošana pārejai uz dzīvi sabiedrībā” apmācībās iesaistīto speciālistu profesionālo prasmju pilnveidei:
    1. Kura iekļauj 3 moduļus ne mazāk kā 100 h apjomā (60 h kopīgais, 20 h specializētais - vienai mērķa grupai – sociālajiem mentoriem un 20 h specializētais - otrai mērķa grupai - VSAC speciālistiem, un 20 h praktiskais modulis).
    2. Tās saturs ietver vismaz šādas tematiskās daļas:

| **Nr. p.k.** | **Mācību programmas tematiskā daļa** | **Tēmas** | **Minimālais akadēmisko stundu skaits** |
| --- | --- | --- | --- |
| **Kopīgais modulis** | | | |
|  | Deinstitucionalizācijas procesa pamatprincipi | 1.1.Tiesiskais regulējums  1.2.Personu ar GRT tiesības un to īstenošanas veidi  1.3.Latvijas un citu valstu piemēri personu ar GRT tiesību īstenošanā  1.4. datu aizsardzība  1.5. u.c. | ne mazāk kā 5 h |
|  | Saskarsmes prasmju attīstība | 2.1. Personu ar psihiskām saslimšanām raksturojums un saskarsmes īpatnības  2.2. Personu ar garīgu atpalicību raksturojums un saskarsmes īpatnības  2.3. Verbālās un neverbālās saziņas īpatnības ikdienas komunikācijā  2.4. Komunikācijas veidi, tai skaitā alternatīvie komunikācijas veidi un to praktiskā pielietošana  2.5. personu ar GRT motivēšana  2.6. u.c. | ne mazāk kā 20 h |
|  | Starpprofesionālā sadarbība | Profesionāļu atbildības (t.sk. ētiku, konfidencialitāti un interešu konfliktu novēršanu) un darbu sadalījums, tai skaitā savstarpējās sadarbības organizēšana un darbs komandā, kā arī profesionālā izdegšana | ne mazāk kā 5 h |
| 4 | Seksualitāte un reproduktīvā veselība un tiesības | 4.1.Seksuālās un reproduktīvās tiesības  4.2.Seksualitāte  4.3.Seksuālā orientācija  4.4.Seksuāli transmisīvās slimības  4.5. u.c. | ne mazāk kā 10 h |
| 5 | Drošība un tiesību aizsardzība | 5.1. Personas ar GRT tiesības un pienākumi (ikdienas dzīvē)  5.2. Kā atpazīt negodprātīgu rīcību vai vardarbību  5.3. Kā rīkoties bīstamās situācijās (piemēram, palīdzības izsaukšana u.c.)  5.4. Mantas un naudas drošība  5.5. Drošība internetā  5.6. u.c. | ne mazāk kā 20 h |
| **Specializētie moduļi[[1]](#footnote-1)** | | | |
| 6. | Atbalsta sniegšana patstāvīgas dzīves prasmju apgūšanai (par metodēm, ar kurām par norādītajām jomām var atbalstīt/iemācīt personas ar GRT) | 6.1. Interešu pārstāvniecība dažādās iestādēs  6. 2. Finanšu plānošana un izlietošana  6. 3. Ēst gatavošana  6. 4. Uzkopšana  6. 5. Iesaistīšanās sabiedriskās aktivitātēs, brīvā laika organizēšana  6. 6. Nodarbinātība un izglītība  6.7. Veselības aprūpe – pirmā palīdzība  6. 8. Seksualitāte un reproduktīvā veselība  6. 9. Personīgā higiēna un drošība  6. 10. u.c | ne mazāk kā 20 h |
| **Praktiskais modulis –** ietver esošo sabiedrībā balstītu sociālo pakalpojumu sniedzēju vietu apmeklējumu un iepazīšanos ar faktisko to darbību, tai skaitā praktisko iemaņu un prasmju apgūšanu darbā ar personām ar GRT (piemēram, personu motivēšana, ergonomikas pamati, ētika un konfidencialitāte utt.). | | | ne mazāk kā 20 h |

* 1. Apmācību programmas izstrādē jābalstās uz šādiem avotiem: pēdējos piecpadsmit gados veiktajiem pētījumiem un izdoto literatūru attiecīgajā jomā; Latvijas un Eiropas Savienības institūciju izdotiem tiesību aktiem; Labklājības ministrijas aktuāliem un ar konkrēto jomu saistītiem plānošanas dokumentiem, starptautisku un citu Eiropas Savienības dalībvalstu konkrētās jomas labās prakses piemēru un inovatīvu iniciatīvu analīzi (analizējot arī to pārnešanas iespējamību un pielāgošanu Latvijas situācijai); Latvijas un pasaules aktualitāšu analīzi attiecīgajā jomā.
  2. Kopumā programmā ne mazāk kā 50% ir jābūt praktiskām apmācībām.
  3. Apmācību programmai jāiekļauj programmas nosaukums, mērķis, mērķa grupa (mērķauditorija), uzdevumi, apjoms stundās, programmas īsa anotācija, plānotie rezultāti, programmas tematiskais un laika plānojums, izmantojamās metodes, tēmas ar apakštēmām, veicamie uzdevumi un sasniedzamie rezultāti katrā no tēmām un nepieciešamie mācību līdzekļi.
  4. Tiek sagatavots metodisks materiāls pasniedzējiem - programmas īstenošanai (un apmācību organizēšanai).
  5. Tiek sagatavoti visi programmas īstenošanai nepieciešamie mācību materiāli (vadlīnijas vai rokasgrāmata, kas iekļauj arī labās prakses piemērus no citām valstīm un, piemēram, papildu literatūras saraksts, uzskates līdzekļi, digitālie mācību līdzekļi, izdales materiāli vai citi mācību materiāli).
  6. Pēc pasūtītāja pieprasījuma tiek organizētas apmācības pasniedzējiem - programmas īstenošanai par izstrādāto materiālu piemērošanu un apmācību organizēšanu. Apmācības tiks organizētas vienai grupai, indikatīvi 30 cilvēku sastāvā.

1. **Darba izpildes posmi un nodevumi:**
   1. Pretendentam jānodrošina tikšanās ar pasūtītāju pārstāvjiem par darbu izpildes procesu – ne vēlāk kā 5 (piecu) darba dienu laikā no iepirkuma līguma noslēgšanas dienas.
   2. Apmācību programmas un materiālu uzmetuma sagatavošana un iesniegšana pasūtītājiem – ne vēlāk kā 15 (piecpadsmit) darba dienu laikā no 6.1. punktā minētās tikšanās. Uzmetumam jāsatur kopsavilkums par katru no norādītajām sadaļām. Ja rodas nepieciešamība precizēt iesniegto nodevumu atbilstoši pasūtītāju norādēm, tas tiek izdarīts ne vēlāk kā 5 (piecu) darba dienu laikā no norādījumu saņemšanas dienas.
   3. Tikšanās ar pasūtītāja pārstāvjiem par apmācību programmas un materiālu uzmetuma saskaņošanu – ne vēlāk kā 20 (divdesmit) darba dienu laikā no 6.1. punktā minētās tikšanās.
   4. Detalizētas apmācību programmas un materiālu izstrāde un iesniegšana pasūtītājiem – ne vēlāk kā 3 (trīs mēnešu laikā) no iepirkuma līguma noslēgšanas dienas.

1. Šajā modulī plānots apmācīt speciālistus par to, kā sniegt atbalstu tabulas 6.punktā minētajās jomās un kā uzlabot pašas personas ar GRT prasmes. Viens specializētais modulis - VSAC speciālistu apmācībām jāizstrādā, ņemot vērā, ka sagatavošana notiks VSAC. Otrs specializētais modulis jāizstrādā sociālajiem mentoriem, ņemot vērā, ka sagatavošanas process notiks jaunajā dzīvesvietā. [↑](#footnote-ref-1)